da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da da de da da en da da da en da da da da en da da da da da da da en da da en da da en en da da da da da da da da en da da da da da da da da en da da da da da da da da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Screeningsmammografi - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Alle kvinder mellem 50 og 69 år tilbydes en undersøgelse for brystkræft hvert andet år. Det kaldes en screening for brystkræft.
Det er Danske Regioner som står for disse screeningsundersøgelser.
Du bliver automatisk indkaldt gennem din e-Boks, når du er fyldt 50 år. Hvis du har haft brystkræft, vil du blive indkaldt til du er ca. 80 år.
En screening er et frivilligt tilbud, som du kan takke nej til.
Hvis man opdager brystkræft i tide, kan det helbredes. I tide vil som regel sige, at brystkræftknuden er lille, men kan ses på mammografien, før du selv kan mærke den.
Røntgenstråler er elektromagnetiske bølger ligesom almindeligt lys, men med så kort bølgelængde, at det kan trænge gennem kropsvæv. Strålerne sendes fra et røntgenrør gennem en kropsdel til en plade med en fotografisk film. Billederne gemmes elektronisk.
Røntgenbilleder ses i sort-hvide farver. Knogler vil ses som hvide skygger, mens tarme og lunger vil ses som mørkegrå skygger. Til nogle undersøgelser skal der bruges et kontraststof for at man kan skelne de enkelte dele fra hinanden.
Røntgenstråling er radioaktiv stråling og kan derfor være farligt. De mest følsomme celler for stråler sidder i æggestokke og testikler. Man beskytter derfor æggestokke og testikler med en blykappe, hvis du skal røntgenfotograferes i et område i nærheden af underlivet.
Det personale (radiografer), som skal foretage røntgenundersøgelsen, forlader rummet under undersøgelsen, eller bruger blyforklæder, for at undgå at få for meget stråling. Man vil altid vælge undersøgelser, som giver dig den lavest mulige dosis stråler.
Hvad kan undersøgelsen vise?
Lægen vil se efter knuder, forskelle i brystvævet på de to sider af brystet og efter eventuelle kalkaflejringer. Kalkaflejringer kan være tegn på en knude (tumor).
Hvis lægen ser noget unormalt, vil du typisk blive indkaldt til en nærmere undersøgelse.
Undersøgelsen foregår på en screeningsklinik eller mammografiklinik, som nogle gange ligger på et sygehus. Det tager ca. 15 minutter. Brystet røntgenfotograferes mellem 2 plader, og der tages billeder fra forskellige vinkler.
Det gør som regel ikke ondt, men det kan være ubehageligt, når brystet skal klemmes sammen, især for kvinder med små bryster.
Er der noget, jeg skal passe på med bagefter?
Du vil kunne tage hjem lige efter undersøgelsen, også i bil.
Hvordan forbereder jeg mig?
Du vil blive bedt om at klæde dig af på overkroppen. Du behøver ikke fjerne smykker.
Kvinder med proteser/implantater kan som regel sagtens fotograferes.
Undersøgelsen kan foretages i visse situationer.
Man vil normalt udskyde undersøgelsen til efter din graviditet.
Ring og aftal det med screeningsklinikken.
Undersøgelsen kan foretages i visse situationer.
Man vil normalt udskyde undersøgelsen i 3 måneder eller til du er færdig med at amme. Hvis du gerne vil have undersøgelsen, skal brystet være helt tømt for mælk.
Ring og aftal det med screeningsklinikken.
Hvordan får jeg svar på undersøgelsen?
Du får som regel svar 2-4 uger efter undersøgelsen fra den afdeling eller klinik, hvor du er blevet undersøgt.
I de fleste tilfælde vil du kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale, SMS, mail eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Vil du vide mere?
Sundhedstyrelses pjece: Tilbud om screening for brystkræft.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø